יחידתו גויסה למלחמת העולם השנייה ביוני 1941. לחזית החטיבה שבפיקודו הגיעה לאחר קרב סטלינגרד. בספטמבר-אוקטובר 1943 החטיבה עסקה בצליחת דנייפר ותפיסת מובלעת בגדה הימנית. בהמשך, בתחילת נובמבר, סייעה ליחידות הארמייה בשחרור קייב. בהמשך חטיבתו התקדמה להליץ' וסיימה את הלחימה בפרברי פראג.
לאחר המלחמה המשיך בשירותו בצבא הסובייטי. בשנת 1947 סיים את לימודיו בבית הספר הגבוהה לקצונה של חיל התותחנים.
השתחרר משירות ב-1956. חי ועבד בלנינגרד, שם גם נפטר. נקבר בבית הקברות הדרומי בלנינגרד (שמה של העיר כעת: סנקט פטרבורג).
קבר שיח' עבדאללה
קבר השיח' עבדאללה הוא מבנה מקאם קדוש לדת הדרוזית צפונית לכפר אבו סנאן.
פרטים.
הקבר נמצא כיום באמצע מטע זיתים, צפונית לכפר אבו סִנאן. השיח' עבדאללה, הקבור בו, נחשב לאחד ממפיצי הדת הדרוזית במאה ה־11. הקבר בנוי על עץ זית (Olea europaea) עתיק, המתפצל לכמה גזעי משנה המפוזרים במעגל בקוטר של שמונה עד עשרה מטרים ובמרכזם הקבר הקדוש, הבנוי על שרידים עתיקים. על הקבר ועל עצי הזית שסביבו פזורים בדים ירוקים רבים המכונים "סטארה", וכן תמונות של קדושי העדה הדרוזית. העץ, בעקבות הקבר שמונח תחתיו, נחשב למקודש למוסלמים ואף יותר מזה לדרוזים. אלה עולים אליו לרגל הן בשמחות משפחתיות והן בעתות מצוקה, לבקש מענה מהצדיק הקבור וישנה אמונה כי בקבר ניתן לבקש משאלות, והן מתגשמות.
נורת'רופ YF-23
נורת'רופ YF-23 (באנגלית: Northrop YF-23) הוא מטוס קרב סילוני חמקן, חד מושבי מהדור החמישי שהתחרה עם YF-22 בתוכנית מטוס קרב טקטי מתקדם (באנגלית: Advanced Tactical Fighter בראשי תיבות ATF) של חיל האוויר של ארצות הברית. נורת'רופ בנתה 2 אבות טיפוס הקרואים אלמנה שחורה ורוח אפורה. אף על פי שהיה מהיר ובעל שטח חתך מכ"ם קטן יותר ממתחרו, הוא היה פחות זריז ולבסוף הפסיד במכרז בשנת 1991. צי ארצות הברית שקל להשתמש בגרסת הייצור כתחליף למטוסי ה-F-14, אך התכנית בוטלה ושני מטוסי הניסוי עברו בשנת 2010 לתצוגה במוזיאונים.
חברת נורת'רופ גראמן הציעה עיצוב של מפציץ מתקדם המבוסס על ה-YF-23 בתוכנית לפיתוח מפציץ ביניים, אך התכנית בוטלה בשנת 2006.
שומר המדינה (סרט)
סבן מיוזיק גרופ
סבן מיוזיק גרופ (באנגלית: Saban Music Group) היא חברת בידור הממוקמת בלוס אנג'לס, קליפורניה. החברה הוקמה בשנת 2019 על ידי איש העסקים הישראלי חיים סבן. החברה עוסקת בהוצאה לאור, טיולים, ניהול, רכישות וייצוג אמנים.
היסטוריה.
החברה הוקמה ב-2019 על ידי איש העסקים חיים סבן. מגזין פורבס דיווח כי חיים סבן השקיע סך של 500 מיליון דולר על הקמת החברה.
ב-2020 חתם חיים סבן עם חברת יוניברסל מיוזיק גרופ על הסכם הפצה דיגיטלית של תוכני החברה.
Lassa mammarenavirus
Lassa mammarenavirus (בראשי תיבות: LASV; גם: נגיף לסה) מין של נגיף ממשפחת "Arenaviridae" הגורם לקדחת לסה, סוג של קדחת דימומית נגיפית , באדם ובפרימטים אחרים.
LASV הוא נגיף מַפציע שזוהה כבעל איום לבריאות הציבור ובעל פוטנציאל מגפתי.
הנגיף מצוי במדינות מערב אפריקה, בייחוד סיירה לאון, גינאה, ניגריה וליבריה, שם נרשמים בין 300,000 ל-500,000 מקרי הדבקה לשנה, וכ-5,000 מקרי מוות לשנה.
אין חיסון מאושר נגד הנגיף.
גילוי.
בשנת 1969 חלתה האחות המסיונרית לורה ויין במחלה לא מוכרת שבה נידבקה ממטופלת בכפר במדינת בורנו שבניגריה. לאחר מכן היא הועברה לג'וס שבניגריה ומתה שם. שתי נשים נדבקו ממנה, אחת מהן הייתה לילי פינאו שטיפלה בה בחוליה. דגימות מלילי פינאו נשלחו לאוניברסיטת ייל שם בודד לראשונה הנגיף החדש. ב-1972 נמצא שמין של עכבר, "Mastomys natalensis", הוא חיית המאגר העיקרית של הנגיף. העכבר מפריש את הנגיף בשתן ובצואה והוא עצמו אינו מגלה תסמיני מחלה.
וירולוגיה.
מבנה וגנום.
נגיפי לאסה הם נגיפי RNA חד-גדילי, בעלי שני מקטעי גנום, שכל אחד מהם מקודד לשני חלבונים.
המקטע הארוך מקודד לחלבון אצבע-אבץ (Z) קטן, המבקר את השעתוק וההכפלה, ו-RNA פולימראז (L).
המקטע הקצר מקודד לנוקלאופרוטאין (NP) ולגליקופרוטאין מעטפת (GP, ידוע גם כזיז נגיפי) הנחתך לשני חלבוני מעטפת גליקופרוטאין GP1 ו-GP2 הנקשרים לקולטן אלפה-דיסטרוגליקן וכך חודרים אל התא.
הנגיף מתרבה במהירות. הצעד הראשון בתהליך ההכפלה הוא שעתוק עותקי mRNA מהגדיל השלילי (המוּל-קריא), המיתרגמים לחלבוני NP ו-L הנצרכים להמשך ההכפלה.
הגנום החיובי יוצר עותקי RNA נגיפי משלים (vcRNA) של עצמו. עותקי ה-RNA משמשים תבנית ליצירת גדיל שלילי אך גם ליצירת mRNA.
ה-mRNA המסונתז מה-vcRNA מתורגם לחלבוני GP ו-Z. המערכת הזו מאפשרת לחלבוני הזיזים להייוצר אחרונים וכך לעכב את הזיהוי על ידי מערכת החיסון.
מחקר הגנום הראה שלנגיף יש 4 שושלות (lineages): 3 בניגריה ו-1 בגינאה, ליבריה וסיירה לאון.
קולטנים.
הנגיף חודר לתאים באמצעות היקשרות לקולטני אלפה-דיסטרוגליקן (alpha-DG) שעל פני הממברנה החיצונית של התא, קולטן רב-תכליתי לחלבונים שמטריצה החוץ-תאית.
הכרת הקולטן מבוססת על מודיפיקציה של מולקולת סוכר מסוימת באלפה-דיסטרוגליקן על ידי קבוצת גילקוטרנספראזות הקרויים חלבוני LARGE.
שלא כמו נגיפים בעלי המעטפת רבים, המשתמשים בשקעי מעטפת קלתרין (clathrin-coated pits) להיקשר לקולטנים ולביכנס לתא בתלות בחומציות הסביבה, נגיף לסה משתמשים במסלול אנדוציטי ללא תלות בקלתרין, קוולין, דינמין או אקטין.
כשנגיף חודר לתא, הוא נשלח במהירות לאנדוזום בבועית, כשהוא מגיע לאנדוזום הוא מתרחש איחוי ממברנות באמצעות גליקפורטאין שבמעטפת, שב-pH הנמוך של האנדוזום קושר לחלבון הליזוזום LAMP1, מה שיוצר איחוי ממברנות והמילטות מהאנדוזום.
מחזור חיים.
הנגיף חודר לתא באמצעות היקשרות לקולטן ואנדוציטוזה. מסלול האנדוציטוזה הספציפי אינו ידוע עדיין, אך נמצא שהכניסה לתא מושפעת מרמת הכולסטרול, ושבמקרים של ירידה ברמת הכולסטרול הכניסה לתא מוגבלת. הקולטן המשמש לכניסה לתא הוא הקולטן לאלפה-דיסטרוגליקן.
לאחר כניסת הנגיף לתא ה-pH הנמוך גורם לאיחוי ממברנות ושחרור הריבונוקלאופרוטאין (RNP) הנגיפי לציטופלזמה.
ה-RNA הנגיפי משתחרר ותהליכי השכפול והשעתוק מתחילים בציטופלזמה. בתחילת השכפול משועתקים הרצפים המשלימים לגנום ל-S ו-L ומהם מסונתזים שוב S ו-L הגנומיים. הן הרצפים הגנומיים והן הרצפים המשלימים להם (אנטי-גנומיים) נצרכים לשעתוק ולתרגום.
ה-S מקודד לחלבוני GP ו-NP, ואילו L מקודד לחלבוני Z ו-L. חלבון L הוא RNA רפליקאז כשנכנס נגיף לתא, L פולימראז מתחבר ל-RNP הנגיפי ומתחיל תהליך שעתוק של ה-RNA הגנומי.
שירות המשטרה הנורווגית
שירות המשטרה הנורווגית היא סוכנות המשטרה האזרחית הנורווגית. היא מורכבת ממנהל מרכזי של המשטרה הארצית, שבע סוכנויות עצמאיות ושנים עשר מחוזות משטרה.
זוהי הסוכנות הממשלתית הכפופה למשרד המשפטים וביטחון הציבור והיא מעסיקה 16,000 עובדים, מתוכם 8,000 שוטרים. בנוסף לסמכויות המשטרה, השירות אחראי על משמר הגבולות, חובות אזרחיות מסוימות, תיאום פעולות חיפוש והצלה, מלחמה בטרור, סיור בכבישים מהירים, ביצוע הוצאה לפועל, חקירה פלילית והעמדה לדין.
תחילת שירות המשטרה מתוארך ל עם מינוי השריפים הראשונים. העיר הראשונה בנורווגיה שעשתה זאת, הייתה טרונדהיים בה מונה מפקד משטרה כבר בשנת 1686, בעוד אוסלו הקימה חיל משטרה במדים בשנת 1859. מחוזות משטרה הוצגו בשנת 1894, כשהמבנה הנוכחי קיים משנת 2003.
כל מחוז משטרה מנוהל על ידי מפקד משטרה ומחולק למספר תחנות משטרה בעיירות וערים, ובמשרדי השריפים לאזורים כפריים. מושל סבאלברד משמש כמפקד המשטרה של סבאלברד. קציני משטרה נורווגיים אינם נושאים נשק חם, אך שומרים על אקדחי Heckler &amp; Koch MP5 ואקדחי Heckler &amp; Koch P30 בניידות הסיור. רשות התביעה של נורווגיה משולבת במשטרה באופן חלקי.
למשטרה סוכנויות עצמאיות כדוגמת:
כמה תחומי אחריות לאומיים אחרים נמצאים בפיקוד משטרת מחוז אוסלו, כמו יחידת תגובת החירום ושני מסוקי המשטרה. שירות הביטחון של המשטרה פועל בנפרד מהנהלת המשטרה הארצית.
נגיף לאסה
Simply the Best
Simply the Best (בעברית: פשוט הטוב ביותר) הוא אלבום אוסף של הזמרת טינה טרנר, אשר יצא ב-22 באוקטובר 1991.
סקירה.
האלבום כולל את אוסף השירים המצליחים ביותר של הזמרת מאז תחילת הקריירה שלה בתוספת של 3 שירים חדשים. מתוך האלבום יצאו 5 סינגלים: "Nutbush City Limits", בגרסה מחודשת לשירם של טרנר ובעלה לשעבר אייק, אשר יצאה מחדש וגרמה לו להתברג ב-20 העליונים של 5 מדינות שונות וב-40 העליונים של המצעד האירופאי; "Way of the World", שיר חדש אשר דורג גם הוא ב-40 העליונים של המצעד האירופאי; "Love Thing", שיר חדש אשר דורג בכמה מדינות; "I Want You Near Me", שיר חדש נוסף אשר דורג ב-60 העליונים של המצעד האירופאי הכללי והשיר "", גרסה מחודשת לשיר "The Best" של הזמרת בוני טיילר.
הצלחה.
האלבום זכה להצלחה גדולה בעולם כאשר מכר 7 מיליון עותקים בכל העולם. בבריטניה זכה להצלחה גדולה במיוחד כאשר מכר 2.1 מיליון עותקים ושהה 140 שבועות במצעד האלבומים הבריטי ובכך הפך לאחד מהאלבומים המצליחים ביותר בתולדות המדינה.
לאלבום יצאו מספר גרסאות: גרסה רגילה, גרסה בריטית מיוחדת לרוכשי האלבום בפורמט תקליט, גרסה אמריקאית, גרסה אוסטרלית ומהדורת דלוקס מוגבלת. בגרסה האמריקאית והבריטית ישנו סדר שונה של השירים, בגרסה האוסטרלית ישנם 19 שירים במקום 18 וגרסת הדלוקס הוגבלת כוללת 5 שירים נוספים.
מראמה ואהירואה